KLASA: 320-01/18-04/83

URBROJ: 238/1-08-03/3-19-09

Zagreb, 8. travnja 2019.

**ŽUPAN**

putem

**STRUČNE SLUŽBE ŽUPANA**

-o v d j e-

**PREDMET:** Prijedlog Zaključka o utvrđivanju prijedloga Dopune Programa poticanja razvoja poljoprivrede, šumarstva i ruralnog prostora Zagrebačke županije u 2019. godini **- d o s t a v lj a s e**

U privitku dostavljamo na donošenje prijedlog Zaključka o utvrđivanju prijedloga Dopune Programa poticanja razvoja poljoprivrede, šumarstva i ruralnog prostora Zagrebačke županije u 2019. godini, koji je izrađen sukladno pozitivnim zakonskim propisima i općim aktima Zagrebačke županije te planiranim sredstvima u proračunu Zagrebačke županije.

S poštovanjem,

ZAMJENIK ŽUPANA:

PROČELNIK:

Hrvoje Frankić, mag.oec.

mr.sc. Josip Kraljičković

Materijal izradio:

Danijel Rukavina, univ.spec.

**- P R I J E D L O G -**

Na temelju članka 48. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01 - vjerodostojno tumačenje, 129/05, 109/07, 125/08 i 36/09, 150/11, 144/12, 19/13 – pročišćeni tekst, 137/15 – ispravak i 123/17), članka 40. Statuta Zagrebačke županije („Glasnik Zagrebačke županije“ broj 17/09, 31/09, 4/13, 6/13 – pročišćeni tekst, 5/18, 14/18 i 18/18 - pročišćeni tekst) te članka 21. Poslovnika o načinu rada Župana („Glasnik Zagrebačke županije“ broj 26/09, 1/11, 31-II/13 i 20/17) Župan Zagrebačke županije dana \_\_\_\_\_\_\_\_\_\_\_ 2019. godine donosi

**ZAKLJUČAK**

**o utvrđivanju prijedloga** **Dopune**

**Programa poticanja razvoja poljoprivrede, šumarstva i ruralnog prostora**

**Zagrebačke županije u 2019. godini**

**I.**

Utvrđuje se prijedlog Dopune Programa poticanja razvoja poljoprivrede, šumarstva i ruralnog prostora Zagrebačke županije u 2019. godini te se isti upućuje Županijskoj skupštini Zagrebačke županije na raspravu i donošenje.

**II.**

Ovaj Zaključak stupa na snagu danom donošenja.

KLASA:

URBROJ:

Zagreb, \_\_\_\_\_\_\_\_\_ 2019.

**ŽUPAN**

**mr.sc. Stjepan Kožić, dipl.ing.**

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01-vjerodostojno tumačenje, 129/05, 109/07, 125/08, 36/09, 150/11 i 144/12, 19/13 – pročišćeni tekst, 137/15 – ispravak i 123/17), članka 24. Statuta Zagrebačke županije („Glasnik Zagrebačke županije“ broj 17/09, 31/09, 4/13, 6/13 – pročišćeni tekst, 5/18, 14/18 i 18/18 - pročišćeni tekst), članka 64. Poslovnika Županijske skupštine Zagrebačke županije („Glasnik Zagrebačke županije“ broj 26/09, 5/13 i 6/13 – pročišćeni tekst, 28/17, 5/18, 14/18 i 18/18 - pročišćeni tekst) a u skladu sa Županijskom razvojnom strategijom Zagrebačke županije do 2020. („Glasnik Zagrebačke županije“ broj 29/17) Županijska skupština Zagrebačke županije na \_\_. sjednici održanoj \_\_\_\_\_\_\_\_ 2019. godine donosi

**DOPUNE PROGRAM POTICANJA RAZVOJA**

**POLJOPRIVREDE, ŠUMARSTVA I RURALNOG PROSTORA**

**ZAGREBAČKE ŽUPANIJE U 2019. GODINI**

U Programu poticanja razvoja poljoprivrede, šumarstva i ruralnog prostora Zagrebačke županije u 2019. godini (Klasa: 021-04/18-01/06, Urbroj: 238/1-01-18-52, od 27. studenoga 2018.) u točki VII. podnaslov RURALNI PROSTOR iza mjere IZGRADNJA I UREĐENJA INFRASTRUKTURE NA RAURALNOM PROSTORU dodaje se mjera AKTIVNOSTI I PROJEKTI IZ PODRUČJA POLJOPRIVREDE I RURALNOG RAZVITKA kako glasi:

„Ciljevi mjere

Ciljevi mjere su razvitak sela, oživljavanje seoskog prostora, zadržavanje stanovništva na ruralnom prostoru i povećanje prepoznatljivosti ruralnog područja i proizvoda koji se proizvode na ruralnom području.

Opis mjere

Navedeni ciljevi ostvaruju se kroz provedbu mjere putem projekata i aktivnosti kojima se unapređuje povezivanje i udruživanje poljoprivrednih proizvođača, podiže razina znanja u poljoprivredi radi intenziviranja razvoja i povećanja konkurentnosti, poboljšavaju uvjeti za proizvodnju i poslovanje u ruralnom prostoru, razvijaju prepoznatljivi oblici selektivnog turizma, jačaju prepoznatljive tradicijske vrijednosti, organiziraju i provode gospodarske manifestacije koje su od značaja za Zagrebačku županiju.

Korisnici mjere

• Zadruge poljoprivrednih proizvođača,

• Proizvođačke organizacije,

• Jedinice lokalne samouprave,

svi s područja Zagrebačke županije.

Nadzor i kontrola

Upravni odjel za poljoprivredu, ruralni razvitak i šumarstvo provodi administrativnu kontrolu svih zaprimljenih zahtjeva i kontrolu na licu mjesta najmanje na uzorku korisnika propisanim Zakonom o fiskalnoj odgovornosti.

Upravni odjel organizira praćenje provedbe projekata financiranih na temelju javnog natječaja/javnog poziva i priprema izvješće o provedbi i rezultatima javnog natječaja/javnog poziva. Rezultati javnog natječaja/javnog poziva objavljuju se na službenim stranicama Zagrebačke županije www.zagrebacka-zupanija.hr“

**VIII. PRIJELAZNE I ZAVRŠNE ODREDBE**

Ova Dopuna Programa stupa na snagu osmog dana od dana objave u „Glasniku Zagrebačke županije“.

**PREDSJEDNIK**

**ŽUPANIJSKE SKUPŠTINE**

**ZAGREBAČKE ŽUPANIJE**

**Damir Mikuljan**

**O b r a z l o ž e n j e**

**Dopune Programa poticanja razvoja** **poljoprivrede, šumarstva i ruralnog prostora Zagrebačke županije u 2019. godini**

**I. Pravni temelj:**

Pravni temelj za donošenje Programa sadržan je u članku 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01-vjerodostojno tumačenje, 129/05, 109/07, 125/08, 36/09, 150/11 i 144/12, 19/13 – pročišćeni tekst, 137/15 – ispravak i 123/17), članku 24. Statuta Zagrebačke županije („Glasnik Zagrebačke županije“ broj 17/09, 31/09, 4/13, 6/13 – pročišćeni tekst, 5/18, 14/18 i 18/18 - pročišćeni tekst), članku 64. Poslovnika Županijske skupštine Zagrebačke županije („Glasnik Zagrebačke županije“ broj 26/09, 5/13 i 6/13 – pročišćeni tekst, 28/17 i 5/18) a u skladu sa Županijskom razvojnom strategijom Zagrebačke županije do 2020. („Glasnik Zagrebačke županije“ broj 29/17).

**II. Razlog zbog kojeg se Program donosi:**

Program razvoja poljoprivrede, šumarstva i ruralnog prostora Zagrebačke županije u 2019. godini osnova je poticanja planskog razvoja ovih gospodarskih sektora ruralnog prostora te je usklađen s potrebama i mogućnostima svih dionika ruralnog prostora kao i njihovog razvoja na području Zagrebačke županije.

Kvaliteti života na ruralnom prostoru osim ulaganja u izgradnju i/ili rekonstrukciju nerazvrstanih cesta u funkciji razvoja poljoprivrede i/ili šumarstva, adaptaciju i/ili sanaciju i/ili opremanje objekata društvene namjene i adaptaciju i/ili sanaciju i/ili opremanje područnih škola, doprinosi i provedba projekata i aktivnosti kojima se unapređuje povezivanje i udruživanje poljoprivrednih proizvođača, podiže razina znanja u poljoprivredi radi intenziviranja razvoja i povećanja konkurentnosti, poboljšavaju uvjeti za proizvodnju i poslovanje u ruralnom prostoru, jačaju prepoznatljive tradicijske vrijednosti, organiziraju i provode gospodarske manifestacije koje su od značaja za Zagrebačku županiju, a doprinijet će razvitku sela, oživljavanju seoskog prostora, zadržavanju stanovništva na ruralnom prostoru i povećanju prepoznatljivosti ruralnog područja i proizvoda koji se proizvode na ruralnom području.

Ove Dopune donose se zbog provedbe aktivnosti i projekata koje provode udruženi poljoprivredni proizvođači na ruralnom prostoru i jedinice lokalne samouprave s područja Zagrebačke županije za organizaciju i provedbu gospodarskih manifestacija koje su od značaja za poljoprivredu i selo Zagrebačke županije, a doprinose povećanju kvalitete života i rada na ruralnom prostoru, jačanju prepoznatljivih tradicijskih vrijednosti, razvitku sela, oživljavanju seoskog prostora, zadržavanju stanovništva na ruralnom prostoru i povećanju prepoznatljivosti ruralnog područja i proizvoda koji se proizvode na ruralnom području.

Smatramo vrlo važnim sufinanciranje poljoprivrede, šumarstva i ruralnog prostora te predlažemo Županijskoj skupštini Zagrebačke županije da donese predložene Dopune Program, kako bi se poljoprivrednicima i ostalim korisnicima županijskih mjera olakšalo u postupku ostvarivanja iste.

**III. Ocjena sredstava potrebnih za provođenje Programa i način kako će se ona osigurati:**

Sredstva za provedbu ovog Programa osigurana su u Proračunu Zagrebačke županije za 2019. godinu na Razdjelu 3. Upravni odjel za poljoprivredu, ruralni razvitak i šumarstvo.